《离别难》
唐代·薛昭蕴

宝马晓鞴雕鞍，罗帏乍别情难。那堪春景媚，送君千万里。

半妆珠翠落，露华寒。红蜡烛，青丝曲，偏能钩引泪阑干¤

良夜促，香尘绿，魂欲迷，檀眉半敛愁低。未别心先咽，

欲语情难说。出芳草，路东西，摇袖立。春风急，

樱花杨柳雨凄凄。

作者简介：薛昭蕴，字澄州，河中宝鼎（今山西荣河县）人。王衍时，官至侍郎。擅诗词，才华出众。《北梦琐言》：薛澄州昭蕴即保逊之子也。恃才傲物，亦有父风。每入朝省，弄笏而行，旁若无人。好唱《浣溪沙》词。